част от трета държава, фигурираща в списък на трети държави, изготвен в съответствие със същата директива, и се придружават от здравен сертификат по образец, изготвен също в съответствие с посочената директива. Здравният сертификат трябва да удостоверява, че стоките идват от одобрени центрове за събиране и съхранение или екипи за събиране и производство, за които се предоставят гаранции, най-малко равностойни на установените в глава I от приложение Г към посочената директива.
 (5)
 С Директива 92/65/ЕИО, изменена с Директива 2008/73/ЕО на Съвета (5), бе въведена опростена процедура за вписване на центрове за събиране и съхранение на сперма и на екипи за събиране и производство на ембриони в трети държави, одобрени за внос на стоките в Съюза. Списъците са публикувани на уебсайта на Комисията (6).
 (6)
 В приложение Г към Директива 92/65/ЕИО са предвидени определени изисквания за спермата, яйцеклетките и ембрионите от еднокопитни и правила за одобряването, надзора и експлоатацията на центровете за събиране и съхранение на сперма и екипите за събиране и производство на ембриони, както и подробни условия за здравния статус на животните донори. Необходимо е съответно да бъдат установени образци на здравни сертификати за вноса в Съюза на сперма, яйцеклетки и ембриони от еднокопитни животни.
 (7)
 Освен това следва да се приеме разпоредба относно вноса в Съюза на съществуващи запаси от стоки, които отговарят на разпоредбите на Директива 92/65/ЕИО, установени преди влизането в сила на въведените с Регламент (ЕС) No 176/2010 на Комисията изменения (7). Съобразно това е необходимо да се установят отделни образци на здравни сертификати за внос на пратки със сперма, яйцеклетки и ембриони от еднокопитни, събрани или произведени, обработени и съхранени в съответствие с приложение Г към Директива 92/65/ЕИО преди 1 септември 2010 г.
 (8)
 Дългият срок на съхранение на такива стоки прави понастоящем невъзможно да се определи дата на изчерпване на съществуващите запаси. Поради това не е възможно да се определи дата, на която да се прекрати използването на посочените образци на здравни сертификати за съществуващите запаси.
 (9)
 За да се осигури пълна проследимост на стоките, в настоящия регламент следва да бъдат установени образци на здравни сертификати за внос в Съюза на сперма от еднокопитни животни, събрана в одобрени центрове за събиране на сперма и експедирана от одобрен център за съхранение на сперма, независимо дали последният представлява част от одобрен център за събиране на сперма с различен номер на одобрението.
 (10)
 Също така е целесъобразно пратки със стоки, внесени в Съюза от Швейцария, да се придружават от здравни сертификати, изготвени в съответствие с образците, които се използват за търговия със сперма, яйцеклетки и ембриони от еднокопитни животни в рамките на Съюза, които образци са установени с Решение 2010/470/ЕС на Комисията (8), със съответните корекции, посочени в глава IX, раздел Б, точки 8 и 9 от допълнение 2 към приложение 11 към Споразумението между Европейската общност и Конфедерация Швейцария относно търговията със селскостопански продукти, одобрено с Решение 2002/309/ЕО, Евратом, на Съвета и на Комисията (9).
 (11)
 Изпращаните от Канада за Съюза сперма, яйцеклетки и ембриони от еднокопитни животни могат да бъдат придружени от образците на здравни сертификати,